Kamu bisa jelasin ke aku soal Melaney Ricardo dalam bahasa jawa?

Melaney Ricardo Lynch utawi langkung misuwur kanthi asma Melaney Ricardo (miyos ing kutha Medan nalika tanggal 24 Fèbruari 1981) inggih punika salah satunggalipun panatacara utawi presenter ing Indonesia ingkang gadhah profési sanès minangka panyiar radhio ingkang misuwur amargi kawasisanipun anggénipun micara. Panjenenganipun ugi misuwur minangka artis ingkang kathah kawasisanipun. Sanèsipun dados panyiar radhio lan panatacara, panjenenganipun ugi naté dados DJ (Disc Joki) lan mucal. Melaney ugi naté nyobi jagad lawak ing Trans TV Studio 1 ing taun 2010. Ing acara punika lawak punika, Melaney akting sesarengan kaliyan Aming, Indra Birowo, Ronal Surapradja, lan Nino Fernandez.

Melaney miyos ing kutha Medan nalika tanggal 24 Fèbruari 1981. Nanging Melaney gesang ing Medan namung satunggal taun kemawon, amargi ramanipun, Ricardo Siahaan pindhah tugas dhateng Jakarta. Melabey punika putri kaping satunggal saking tiga sadhèrèk. Rayinipun ingkang kapisan (kacékipun kalih taun) namanipun Nana Ricardo sapunika dados manager pribadinipun Melaney. Rayinipun ingkang angka kaping kalih, Roy Ricardo ugi nyambut damel dados panyiar radhio. Nalika alitipun Melaney kalebet lare ingkang sipatipun kados tiyang jaler.

Melaney gadhah garwa Tyson Lynch James, wargi nagari Australia, sasampunipun pacaran satunggal taun setengah, lajeng kekalihipun palakrami nalika tanggal 31 Juli 2011.